recursal/SuperWikiNEXT-32B huggingface dataset:
Ágios Geórgios  
Άγιος ΓεώργιοςÁgios Geórgioksen saari.

|  |  |
| --- | --- |
| Sijainti | 
39°08′06″N, 23°48′06″E, AlónnisosSporadit, ThessaliaKreikka |
| Saariryhmä | 
Pohjoiset Sporadit |
| Merialue | 
Egeanmeri, Välimeri |
| Pinta-ala | 
0,417 km² |

Väestö| Asukasluku | 
0 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ágios Geórgios** (kreik. Άγιος Γεώργιος) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skópeloksen ja Alónnisoksen saarten välissä. Saaren pinta-ala on 0,417 neliökilometriä ja se on asumaton (vuonna 2011). Hallinnollisesti Ágios Geórgios kuuluu Alónnisoksen kuntaan, Sporadien alueyksikköön ja Thessalian alueeseen.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: el:Άγιος Γεώργιος Αλοννήσου 

Pohjoiset Sporadit

|  |  |
| --- | --- |
| Pääsaaret | 
* Alónnisos
* Skiáthos
* Skópelos
* Skýros

 |
| Pienemmät saaret | 
* Adelfoí
* Ágios Geórgios
* Arkó
* Aspronísi
* Dasiá
* Gioúra
* Koúlouri
* Koumpí
* Kyrá Panagiá
* Lechoúsa
* Maragkós
* Mikró
* Pappoús
* Pelérissa
* Peristéra
* Pipéri
* Platý
* Prásso (Gioúra)
* Prásso (Skántzoura)
* Psathoúra
* Psathonísi
* Répi
* Ríneia
* Sarakinó
* Skántzoura
* Skyropoúla
* Tsougkriá
* Tsougkriáki
* Válaxa

 |
Kaoliniittia
**Kaoliniitti** on mineraali, joka on tavallisimmin valkeaa, kellertävää tai punertavaa savea ja joka on märkänä helposti muovailtavissa. Kaoliniitin tunnistaa savimaisesta hajusta, jonka havaitsee parhaiten saveen henkäistäessä*lähde?**selvennä*. Suomessa kaoliniittia on kalliorapaumissa, joissakin kallioperän painanteissa, kaoliinisavena maaperässä (esimerkiksi Puolangan Pihlajavaara ja Kerkkä) ja pieniä määriä myös sedimenttisavissa. Se on maasälpien rapautumistulos.

Ominaisuuksia
-------------

Kaoliniitti kuuluu alumiinisilikaatteihin, ja sen kemiallinen kaava on Al2Si2O5(OH)4.

* Väri: valkoinen, usein hieman likaisenharmaa, kellertävä tai punertava
* Viirun väri: valkoinen viiru
* Kidemuoto: trikliininen, jauhomainen massa
* Lohkeavuus: kiteissä etevä*selvennä* lohkeavuus, voi erottaa vain mikroskoopilla
* Ominaispaino: 2,6–2,7 tonnia/m³
* Kovuus: 2–2,5
* Kiilto: helmiäismäinen tai himmeän multamainen, matta
* Läpinäkyvyys: läpinäkymätön
* Magneettisuus: ei ole magneettinen
* Esiintyminen: Suomessa muun muassa Enossa, Puolangalla ja Virtasalmella

Kaoliniitti on yksinkertaisin savirakenne, jossa kerroksittainen rakenneyksikkö on yksi oktaedrinen ja yksi tetraedrinen levy (1:1 savimineraali). Peräkkäiset 1:1 kerrokset ovat tarttuneet toisiinsa ja pysyvät koossa yhden kerroksen happiatomien ja toisen kerroksen hydroksyyliryhmien välisillä vetysidoksilla. Vetysidokset estävät muita ryhmiä tunkeutumasta kerrosten väliin ja pitävät rakenteen suhteellisen jäykkänä. Kaoliniitti ja illiitti ovat laajentumattomia savia.*lähde?*

Käyttö
------

Kaoliniitti on tärkeä teollisuussavi. Sitä käytetään esimerkiksi posliiniin ja fajanssiin sekä paperin täyteaineena.

Lähteet
-------

1. 1 2 3 4 5 6 7  Geologia.fi: Kaoliniitti Viitattu 22.7.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kaoliniitti**.
* Mindat: Kaolinite (englanniksi)
* Webmineral: Kaolinite Mineral Data (englanniksi)
* Handbook of Mineralogy: Kaolinite (pdf) (englanniksi)
**Pyhittäjä Meletioksen luostari** (kreik. Μονή Οσίου Μελετίου, *Moní Osíou Meletíou*) on ortodoksinen luostari Attikassa Kreikassa. Se sijaitsee Kithairónas-vuorijonon etelärinteessä noin kuusi kilometriä koilliseen Oinóin kylästä.

Luostarin perusti pyhittäjä Meletios nuorempi bysanttilaisella kaudella 1000-luvulla varhaisemman luostarin paikalle. Se kukoisti 1500-luvulle saakka, mutta taantui tämän jälkeen ja päätyi vuonna 1883 Salamiin Faneroménin luostarin alaisuuteen. Luostari perustettiin uudelleen vuonna 1928. Vuonna 1950 se muutettiin munkkiluostarista nunnaluostariksi. Vuoden 2011 väestönlaskennassa luostarille kirjattiin 20 asukasta.

Luostarin rakennuskokonaisuuteen kuuluu bysanttilaisaikaisia ja myöhempiä rakennuksia, mukaan lukien kirkko, ruokasali (*trápeza*) ja keljoja. Rakennukset on koristeltu veistoskoristeluin ja maalauksin. Luostarin pääkirkko (*katholikon*) on peräisin 1100-luvulta. Se on pieni ristinmuotoinen kirkko, joka on varustettu kahdeksankulmaisella neljän pylvään tukemalla kupolilla. Kirkko on koristeltu seinämaalauksin, jotka ovat peräisin 1600-luvulta, ja myös varhaisemman vaiheen maalauksista on säilynyt jäänteitä. Kirkon eteläpuolella on arkkienkeleille (*Taxiárches*) omistettu kappeli, joka saattaa olla luostarin varhaisempi pääkirkko. Pyhittäjä Meletioksen hauta on maanalaisessa kryptassa.

Luostari juhlii vuosittain 1. syyskuuta.

* Luostarin kirkon sisäänkäynti.Luostarin kirkon sisäänkäynti.
* Luostarin sisäpihaa.Luostarin sisäpihaa.
* Luostarin rakennuksia.Luostarin rakennuksia.

Lähteet
-------

1. 1 2 3 4  Ιερά Μονή Οσίου Μελετίου Κιθαιρώνα Ιερά Αρχιεπισκοπή Αθηνών. Viitattu 1.9.2020.
2. 1 2 3  Ιερά Μονή Οσίου Μελετίου Κιθαιρώνα *Μοναστήρια της Ελλάδος*. Viitattu 1.9.2020.
3. ↑  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)

Aiheesta muualla
----------------

* Kuvia tai muita tiedostoja aiheesta **Pyhittäjä Meletioksen luostari** Wikimedia Commonsissa
Maloti-Drakensbergin puisto

|  |  |
| --- | --- |
| Sijainti | 
Lesotho ja Etelä-Afrikka |
| Pinta-ala | 
2 493,1 km2, 466,3 km2View and modify data on Wikidata  |

Hallinto| Tyyppi | 
Kulttuuriperintö, luonnonperintöView and modify data on Wikidata  |
| Perustettu | 
2013View and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Maloti-Drakensbergin puisto** on eteläisessä Afrikassa sijaitseva puistoalue, joka sijaitsee Etelä-Afrikan ja Lesothon rajalla. Puiston kokonaispinta-ala on 249313 hehtaaria. Maloti-Drakensbergin puisto käsittää Etelä-Afrikan puolella olevan uKhahlamban kansallispuiston (242813 ha) sekä Lesothon puolella sijaitsevan Sehlabatheben kansallispuiston (6500 ha). Puistoalue on myös osa Unescon maailmanperintökohdetta (Maloti-Drakensberg Transfrontier Conservation Area).

Alueella on vaihtelevia pinnanmuotoja, minkä myötä siellä on myös runsaasti erilaisia elinympäristöjä. Alueella kasvaa yli 250 endeemistä kasvilajia ja siellä tavataan myös uhanalaisia eläinlajeja, kuten kapinkorppikotka (*Gyps coprptheres*) ja partakorppikotka (*Gypaetus barbatus*). Sehlabatheben kansallispuiston alueella tavataan myös äärimmäisen uhanalaista *Pseudobarbus quathlambae* -kalalajia, jota on löydetty ainoastaan Sehlabatheben kansallispuistosta. Alueen vuoret ovat eteläisen Afrikan merkittävin vesien lähde ja toimivat vedenjakajina. Thukela-joki virtaa alueelta itään Intian valtamereen ja eteläiset joet yhdistyvät Oranje-jokeen virraten sitten länteen Atlantin valtamereen.

Alueella on runsaasti luolia sekä erilaisia kallionkielekkeiden muodostamia suojapaikkoja, joissa on paljon kalliomaalauksia. Alueella onkin Saharan eteläpuoleisen Afrikan laajin kalliomaalausten keskittymä. Kalliomaalauksia on noin 690 paikalla ja maalauksia on niissä yhteensä noin 35000 kappaletta. Kalliomaalaukset ovat tehneet san-kansaan kuuluneet ihmiset, jotka asuivat alueella 4000 vuoden ajan. Kalliomaalaukset esittävät ihmishahmoja sekä eläimiä ja maalausten aiheet ovat san-kansan uskonnollisesta tai hengellisestä elämästä. Alueella on myös bantukansan 1800- ja 1900-luvuilla maalaamia kalliomaalauksia.

Katso myös
----------

* Maloti

Lähteet
-------

* Unesco: Maloti-Drakensberg Park (englanniksi)
Yleinen kuvaus maloniesterisynteesistä
**Maloniesterisynteesi** on kemiallinen reaktio, jossa malonihapon diesteri eli dialkyylimalonaatti alkyloidaan, hydrolysoidaan ja dekarboksyloidaan ja tuotteena muodostuu substituoitu etikkahappo. Maloniesterisynteesi on yleisesti käytetty tapa erityisesti rengasrakenteisten karboksyylihappojen valmistamiseen.

Reagenssit ja mekanismi
-----------------------

Muiden β-diestereiden tavoin malonaattiestereiden α-asemassa sijaitsevat protonit ovat muita estereitä happamampia ja helpommin emästen vastaanotettavissa. Malonaattiesterin deprotonointiin riittää alkoksidi, tyypillisimin käytettyjä ovat natriumetoksidi ja natriummetoksidi tai natriumhydridi. Malonihapon esterin deprotonoituessa muodostuu enolaatti-ioni, joka on nukleofiilinen ja voidaan alkyloida elektrofiilin kuten alkyylihalogenidin tai sulfonaatin avulla. Muodostunut alkyloitu malonaattiesteri hydrolysoituu ja dekarboksyloituu happamissa olosuhteissa.

Maloniesterisynteesissä muodostuu helposti dialkyloitu malonaattiesteri. Tätä voidaan käyttää myös hyödyksi, sillä intramolekulaarisen alkylaation seurauksena muodostuu rengasrakenteinen karboksyylihappo. Näin voidaan valmistaa yhdisteitä, joissa renkaan koko on 3–6 atomia.

Lähteet
-------

1. 1 2  Harald Strittmatter, Stefan Hildbrand & Peter Pollak: *Malonic Acid and Derivatives, Ullmann's Encyclopedia of Industrial Chemistry*, John Wiley & Sons, New York, 2007. Viitattu 22.10.2014
2. 1 2  Michael B. Smith & Jerry March: *March's Advanced Organic Chemistry*, s. 623. John Wiley & Sons, 2007. ISBN 978-0-471-72091-1. (englanniksi)
3. 1 2  William H. Brown,Christopher S. Foote,Brent L. Iverson,Eric V Anslyn,Bruce M Novak: *Organic Chemistry*, s. 789. Cengage Learning, 2011. ISBN 978-0840054982. Teoksen verkkoversio (viitattu 22.10.2014). (englanniksi)
4. 1 2 3   John McMurry: *Organic Chemistry*, s. 856–858. Brooks/Cole, 2008. ISBN 978-0495112587. Kirja Googlen teoshaussa (viitattu 22.10.2014). (englanniksi)
5. ↑  Malonic Ester Synthesis *Organic Chemistry Portal*. Viitattu 22.10.2014. (englanniksi)
**Škoda Fabia Typ 6Y** on Škoda Fabian ensimmäisen sukupolven malli, jota valmistettiin vuosina 1999–2007. Se korvasi edeltäneen Škoda Felician.

Škoda Fabia Typ 6Y (1999–2007)
------------------------------

Ensimmäisen sukupolven Fabia esiteltiin Frankfurtin autonäyttelyssä syyskuussa 1999, farmarimalli Combi vuotta myöhemmin Pariisin autonäyttelyssä. Keväällä 2001 seurasi myös neliovinen sedan. Fabia oli ensimmäinen Volkswagen-konsernin A04-pohjalevylle perustunut automalli. Myöhemmin esiteltyjä samaa pohjalevyä käyttäviä malleja ovat muun muassa Volkswagen Polo IV ja SEAT Ibiza. Joillain markkinoilla myytiin farmarimalliin perustuvaa pakettiautoversiota nimeltään Fabia Praktik, josta on poistettu takaistuimet tavaratilan suurentamiseksi.

Škoda Fabia Sedan (facelift)Vuoden 2000 Euro NCAP -kolaritestistä Fabia sai tulokseksi neljä tähteä viidestä.

Bensiinimoottoreina olivat aluksi kahdeksanventtiiliset 1,0- (50 hv), 1,4- (68 hv) ja 2,0-litraiset (120 hv) sekä 16-venttiilinen 1,4-litrainen (100 hv). Dieselmoottorit olivat pumppusuutintyyppisiä, vaihtoehtoina vapaasti hengittävä 1,9 SDI (64 hv) sekä turboahdettu 1,9 TDI (100 hv).

Jo keväällä 2000 1,0-litrainen poistui ja sen korvasi kahdeksanventtiilisen 1,4-litraisen 60-hevosvoimainen versio. Lisäksi valikoimaan tuli 1,4 16V:n 75-hevosvoimainen versio.

Syksyn 2000 uutuus oli kolmesylinterinen 1,2 HTP (54 hv), josta tuli vuoden 2003 alussa myös kaksinokka-akselinen versio (64/68 hv). Aivan vuoden 2000 lopulla aiempi 2,0-litrainen korvautui uudella 115-hevosvoimaisella, joka oli nyt saatavana kaikkiin korimalleihin (aiemmin 2,0-litrainen oli valittavana vain hatchbackiin).

Škoda Fabia I Combi
Vuoden 2003 uutuuksia olivat 1,4 TDI (75 hv) sekä urheilullinen Fabia RS -malli, jossa oli moottorina 1,9-litrainen TDI 130-hevosvoimaisena. Voimansiirtona oli kuusivaihteinen manuaalivaihteisto, jota ei ollut saatavana muiden kuin RS-mallin yhteyteen.

Škoda Fabia I RS
Ensimmäisen sukupolven facelift-malli.
Pariisin autonäyttelyssä syksyllä 2004 esiteltiin kasvojenkohotuksen kokenut Fabia. Ulkopuolella uudistuksia tehtiin etusäleikköön sekä sumu- ja takavaloihin. Sisällä ohjauspyörä oli uusi.

 

Syksyllä 2005 1,4 TDI:n teho nousi 80 hevosvoimaan ja sen rinnalle tuli myös 70-hevosvoimainen versio. Keväällä 2006 1,4 16V:stä tuli tarjolle 80-hevosvoimainen versio. Saman vuoden lopulla 1,2 HTP:n yksinokka-akselinen versio poistui valikoimasta.

Lähteet
-------

1. 1 2  Skoda Fabia 1,4 50 kW (1999–2007) *Tekniikan Maailma*.  4.7.2007. Viitattu 9.6.2022.
2. ↑  Škoda Fabia 2000 Euro NCAP. Viitattu 15.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **Škoda Fabia (1999)** Wikimedia Commonsissa
Jackson vuonna 2002
**Vincent Edward "Bo" Jackson** (s. 30. marraskuuta 1962, Bessemer, Alabama) on yhdysvaltalainen entinen baseballin ja amerikkalaisen jalkapallon pelaaja. Kahden suuren ammattilaissarjan NFL:n ja MLB:n entinen tähtipelaaja Jackson on yksi Pohjois-Amerikan ammattiurheilun monipuolisimmista pelaajista kautta aikojen, ja ensimmäinen kahden eri lajin pääsarjan tähdistöotteluun valittu pelaaja.

NFL-ura
-------

Jackson oli NFL:n varaustilaisuuden ensimmäinen varaus vuonna 1986, hänen voitettuaan vuotta aiemmin Auburnin yliopiston joukkueessa parhaalle yliopistojalkapalloilijalle jaettavan Heisman Trophyn. Jackson kuitenkin päätti valita hänet varanneen Tampa Bay Buccaneersin sijaan baseball-joukkue Kansas City Royalsin. Koska Buccaneers ei kyennyt tekemään Jacksonin kanssa sopimusta, hän oli jälleen varattavissa seuraavan vuoden varaustilaisuudessa, jolloin Los Angeles Raiders varasi hänet seitsemännellä kierroksella.

Raidersin omistaja Al Davis suhtautui myönteisesti Jacksonin baseball-uraan, ja antoi tälle luvan liittyä joukkueen riveihin vasta kun baseball-kausi oli ohi. Jackson pelasi Raidersissa neljän kauden ajan, kunnes kärsi kauden 1991 pudotuspeleissä pahan lonkkavamman ottelussa Cincinnati Bengalsia vastaan. Vamma päätti lopulta Jacksonin jalkapallouran vain neljän kauden jälkeen, 28-vuotiaana.

MLB-ura
-------

New York Yankees varasi Jacksonin jo vuoden 1982 MLB:n varaustilaisuuden toisella kierroksella, mutta tuolloin tämä päätti liittyä Auburnin yliopistoon pelaamaan jalkapalloa. MLB-debyyttinsä hän teki Kansas City Royalsin riveissä, riitauduttuaan sitä ennen hänet NFL:ään varanneen Tampa Bay Buccaneersin kanssa. Jackson pelasi Royalsissa vuoteen 1990 saakka, jolloin hän joutui lopettamaan NFL-uransa loukkaantumisen takia. 

Jacksonin baseball-ura jatkui vielä vuoteen 1994 saakka, ensin Chicago White Soxin ja lopulta kauden ajan California Angelsin riveissä. Hän lopetti ammattilaisuransa MLB-pelaajien mentyä lakkoon ennen kauden 1995 alkua.

Lähteet
-------

1. ↑  Bo Jackson *baseball-reference.com*. Sports Reference LLC. Viitattu 29.7.2012. (englanniksi)
2. ↑  Bo Jackson *pro-football-reference.com*. Sports Reference LLC. Viitattu 29.7.2012. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Muut | 
* SNAC

 |

 |
**Carlo Ambrogio Lonati** (n. 1645 – n. 1710 tai 1715) oli italialainen säveltäjä. Hänestä käytettiin nimitystä "Rooman Biber" viittauksena kuuluisaan aikalaiseen Heinrich Biberiin. Ruotsin kuningatar Kristiinan palveluksessa ollessaan hän sai myös lisänimen "Il gobbo della Regina" ("Kuningattaren kyttyräselkä"), mikä ilmeisesti viittasi synnynnäiseen epämuodostumaan. Lonati oli Alessandro Stradellan ystävä.

Lonati oli lähtöisin Milanosta, mutta muutti 25-vuotiaana Roomaan. Vuonna 1701 häneltä ilmestyi *12 sonate per violin e basso continuo* -kokoelma viululle ja basso continuolle. Teos omistettiin keisari Leopold I:lle.

Lonatin musiikkia on levytetty Hyperion Recordsille, Pan Classicsille ja ASV Recordsille.

Lähteet
-------

1. 1 2  Hyperion Records: Carlo Ambrogio Lonati
2. 1 2  Bach Track: Hidden gems: Ars Antiqua Austria introduces Carlo Ambrogio Lonati
3. 1 2  Naxos Direct: LONATI: SONATE DA CAMERA
4. ↑  Gramophone: Carlo Ambrogio Lonati

Aiheesta muualla
----------------

* IMSLP: Carlo Ambrogio Lonati: nuotteja

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
	+ 2
* BnF data
	+ 2
* Saksa
* Italia
* Israel
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Whitemanin yhtye vuonna 1921. Pianon ääressä pitkäaikainen sovittaja Ferde Grofé.
**Paul Whiteman** (28. maaliskuuta 1890 Denver, Colorado – 29. joulukuuta 1967 Doylestown, Pennsylvania) oli yhdysvaltalainen jazzmuusikko. 

Whiteman syntyi Denverissä Coloradon osavaltiossa. Hän muutti vuonna 1920 yhtyeineen New Yorkiin, jossa kokoonpano aloitti levytysuran Victorille. Yhtye sai toukokuussa 1928 uuden levytyssopimuksen Columbialta, mutta se palasi Victorille syyskuussa 1931.

Whiteman tilasi George Gershwinilta *Sinisen rapsodian* (1924). Hän meni vuonna 1931 naimisiin näyttelijä Margaret Livingstonin kanssa. 

Whitemanin yhtyeeseen kuului sen historian aikana lukuisia tulevia eturivin jazzmuusikoita, kuten Bix Beiderbecke, Frankie Trumbauer, Joe Venuti ja Eddie Lang. Mestari kuoli Doylestownissa, Pennsylvaniassa 77 vuoden ikäisenä.

Whitemanin kappaletta *Jeepers Creepers* käytettiin vuonna 2001 saman nimisessä kauhuelokuvassa *Jeepers Creepers*. Samaisesta kappaleesta on tehty covereita, suomeksi nimellä "Kissa vieköön", jonka ovat levyttäneet ainakin Bruno Laakko ja Lepakot sekä M. A. Numminen.

Lähteet
-------

1. 1 2  "Whiteman, Paul (1890-1967)." St. James Encyclopedia of Popular Culture. Gale. 2000. Haettu 19.7.2016 palvelusta HighBeam Research (vaatii tilauksen):  (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Paul Whiteman** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* NARA
* SNAC
* IdRef

 |

 |
*Tämä artikkeli käsittelee saantoa oikeudellisena toimena. Kemiallisen reaktion saantoa käsittelevä artikkeli on saanto (kemia).*
**Saanto** on oikeudellinen toimi, jonka tuloksena tietylle henkilölle syntyy tietty oikeusjärjestyksen takaama oikeus. Nimitys liittyy erityisesti kiinteän ja irtaimen omaisuuden omistusoikeuteen. Laajasti määritellystä nimityksestä käytetään usein ilmaisua oikeussaanto. Saanto on oikeussystematiikkaan liittyvä yläkäsite, jolla ei oikeudellista ratkaisua tehtäessä ole välitöntä merkitystä. Toisinaan sillä vain viitataan yksityiskohtaisiin omistusoikeuden siirtymissääntöihin. Saanto voi olla yksityisoikeudellinen oikeustoimi (kuten kauppa, lahja tai vaihto), viranomaisen päätös (esimerkiksi pakkolunastus tai ulosotto) tai tosiasiallinen tapahtuma (kuten perintö tai valtaus).

Saannot jaetaan itsenäisiin ja johdannaisiin saantoihin. Itsenäinen saanto on joko kumoava eli ekstinktiivinen, jolloin se kumoaa edeltäjän oikeuden (esimerkiksi lunastus tai löytö), tai alkuperäinen eli originaarinen,
jolloin omistusoikeus syntyy itsenäisesti toisesta henkilöstä riippumatta eikä esineellä ole entuudestaan omistajaa (nautinta tai valtaus). Alkuperäinen saanto voi perustua myös esineen valmistamiseen, jolloin syntyy uusi esine, tai liittämiseen tai yhdistämiseen. Kumoavassa saannossa omistusoikeus siirtyy henkilöltä toiselle, jolloin edellinen omistusoikeus kumoutuu ja syntyy uusi edellisestä riippumaton omistusoikeus (kuten löydössä tai lunastuksessa).

Johdannaisessa eli derivatiivisessa saannossa omistusoikeus siirtyy henkilöltä toiselle, eikä uusi omistaja saa edeltäjäänsä parempaa oikeutta, vaan oikeuden pätevyys ja laajuus riippuu edeltäjän oikeudesta. Se voi olla oikeustoimi elävien henkilöiden kesken (kuten kauppa, lahja tai vaihto), lakimääräinen, perustua testamenttiperimykseen tai olla viranomaisen pakkotäytäntö (kuten ulosmittaus). Johdannaisten ja kumoavien saantojen yhteisnimitys on omistajanvaihdossaannot.

Katso myös
----------

* Oikeusseuraanto
* Saanto-oikeus
* Saantosuoja

Lähteet
-------

1. 1 2  *Encyclopædia iuridica fennica,* Suomalainen lakimiesyhdistys 1994–1999, ISBN 951-855-135-9, osa I palstat 713–715.
2. 1 2  *Otavan iso tietosanakirja,* Otava 1960–1965.
3. 1 2  *Uusi tietosanakirja,* Tietosanakirja oy 1960–1966.

Aiheesta muualla
----------------

* Oikeustiede:saanto *Tieteen termipankki*.  14.01.2014. Viitattu 14.1.2014.
Reaaliarvoinen funktio voi olla *konveksi* eli alaspäin kupera, *konkaavi* eli ylöspäin kupera, kumpikin tai ei kumpikaan. Tyyppiesimerkki konveksista funktiosta on toisen asteen polynomi {\displaystyle x^{2}}.

Määritelmä
----------

Funktio on konveksi, jos janan pisteiden {\displaystyle tx\_{1}+(1-t)x\_{2}} arvot ovat suurempia tai yhtäsuuria kuin funktion arvot.
Olkoon A reaalilukujen osajoukko ja {\displaystyle f:A\to \mathbb {R} } funktio.

Funkio f on konveksi, jos

{\displaystyle f(tx+(1-t)y)\leq tf(x)+(1-t)f(y)},
kaikille {\displaystyle x,y\in A} ja {\displaystyle t\in [0,1]}.

Epäyhtälön oikea puoli on pisteiden {\displaystyle (x,f(x))} ja {\displaystyle (y,f(y))} kautta kulkevan suoran arvo x:n ja y:n välisessä pisteessä ja vasen puoli on funktion arvo samassa pisteessä. 
Geometrisesti määritelmä siis tarkoittaa, että minkä tahansa funktion kuvaajan kahden pisteen kautta piirretyn janan kaikki pisteet ovat funktion yläpuolella tai että jana sivuaa kuvaajaa.

Ominaisuuksia
-------------

Konveksilla funktiolla on seuraavat ominaisuudet:

1. Kahden konveksin funktion summa on konveksi.
2. Konveksi funktio kerrottuna positiivisella vakiolla on konveksi.
3. Konveksi funktio on jatkuva, muttei välttämättä derivoituva.
4. Lineaariset funktiot ovat konvekseja sekä konkaaveja.
5. Kahdesti derivoituva funktio on konveksi välillä [a,b] jos ja vain jos {\displaystyle f''(x)\geq 0} välillä [a,b].

Konkaavi funktio
----------------

Funktio on konkaavi, jos janan pisteen arvot ovat pienempiä tai yhtäsuuria kuin funktion arvot.Funktio f on *konkaavi*, jos

{\displaystyle f(tx+(1-t)y)\geq tf(x)+(1-t)f(y)}. 
Toisin sanoen funktio f on konkaavi, jos funktio {\displaystyle -f} on konveksi.

Lähteet
-------

1. 1 2  Pitkäranta, Juhani: Calculus Fennicus – TKK:n 1. lukuvuoden laaja matematiikka (2000–2013), s. 353 (pdf) Helsinki:  Avoimet oppimateriaalit ry. ISBN 978-952-7010-12-9 ISBN 978-952-7010-6 (pdf). Viitattu 8.7.2019.
*Tämä artikkeli käsittelee kylää Kemiönsaarella. Sanan muista merkityksistä täsmennyssivulla.*
**Östanå** on kylä Kemiönsaaren kunnan Västanfjärdissä. Kylä sijaitsee Västanfjärdin pohjoisosassa Västanfjärdintien varrella.

Östanån naapurikylät ovat Nivelax, Kobböle ja Pörtsnäs. Östanåbäcken eli Taponjoki virtaa kylän länsirajalla. Östanån kyläalue on pääosin mäkeä ja metsää. Peltoa löytyy joen ja purojen varsilta ja kylän itäosassa on laaja peltoalue Östanåängarna. Kylän keskus sijaitsee Västanfjärdintien ja Östanåntien risteyskohdassa, mutta hajanaista asutusta on myös kylän itäosassa. Östanåssa sijaitsee golfkenttä ja sen yhteydessä hotelli.

Östanåsta on löydetty muutamia röykkiöhautoja. Taponjoki on ollut vielä keskiajalla vesiväylä, jonka varrella lienee Västanfjärdin vanhin asutus. Varhaisin maininta Östanåsta on vuodelta 1463. Isojako suoritettiin kylässä 1784, jolloin kylässä oli viisi tilaa. Yksi tiloista kuului Björkbodan ruukin omistukseen. Kantatiloista on enää kolme jäljellä, mutta kylässä on 1920- ja 1930-luvulla syntynyttä, sekä etenkin 1950-luvulla syntynyttä asutusta. Myöhempää asutusta ei kylään ole juurikaan syntynyt.

Lähteet
-------

1. ↑  Kansalaisen karttapaikka Maanmittauslatios. Viitattu 9.12.2020. [vanhentunut linkki]
2. ↑  Bjärkas Golf
3. ↑  Turunmaa yhteinen kulttuuriympäristömme Lounaistiedon karttapalvelu. Viitattu 9.12.2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Västanfjärd |
| --- |
|  |
| Taajamat | 
* Lammala

 |
|  |
| Rekisterikyliä Västanfjärdissä | 
* Billböle
* Brännboda
* Finsjö
* Galtarby
* Gräggnäs
* Kobböle
* Misskärr
* Nivelax
* Norrlammala
* Pörtsnäs
* Sirnäs
* Söderlammala
* Södersundvik
* Tappo
* Västanfjärd
* Vesterillo
* Östanå

 |

 |
**Tammisaaren metsäkoulu** on aiemmin Suomessa toiminut metsäkoulu eli oppilaitos, joka antoi opetusta metsätalouden alalla.

Toiminta 1930-luvun Suomessa
----------------------------

Tammisaaren metsäkoulun tarkoituksena oli antaa metsätalousopetusta metsänomistajille ja sellaisille itsenäisesti työskenteleville nuorille miehille, jotka halusivat antautua metsäalalle.

Koulu oli metsähallituksen ohjauksen ja valvonnan alainen, ja se oli sijoitettu valtion omistamaan taloon Tammisaaren kaupungissa. Se toimi vuosittain syyskuun 1. päivästä toukokuun 1. päivään. Koulun johtaja oli samalla Tammisaaren hoitoalueen metsänhoitaja.

### Oppilasvalinta

Oppilaita, joiden tuli olla 18–30 vuoden ikäisiä, otettiin otettiin vuosittain vähintään 12 ja enintään 20. Omakätiset hakemukset oli jätettävä koulun johtajalle viimeistään kuukautta ennen syyslukukauden alkamista, ja niihin oli liitettävä seuraavat asiakirjat:

 mainetodistus;
 lääkärintodistus, josta selviää, että hakijalla on terve ruumiinrakenne, hyvä näkö ja kuulo sekä että hän on vapaa tarttuvista taudeista;
 todistus siitä, että hakija kouluun päästessään on vapaa toisen palveluksesta, sekä jos hän on alaikäinen, vanhempien tai holhoojan antama lupa koulun käyntiin;
 päästötodistus yläkansakoulusta tai todistus siitä, että hakijalla on vastaava tietomäärä;
 todistus hakijan toiminnasta kahtena edellisenä vuonna;
 todistus vuoden (tai poikkeustapauksessa metsähallituksen suostumuksella kuuden kuukauden) metsänhoitoharjoittelusta metsähallituksen hyväksymällä harjoittelutilalla.

Lähteet
-------

1. 1 2  Hakkila, Esko (toim.): "Tammisaaren metsäkoulu", *Lakiasiain käsikirja*, s. 1055–1056. Porvoo: Werner Söderström Oy, 1938.

### Lakiviitteet

1. ↑  Valtioneuvoston päätös [Tammisaaren metsäkoulusta] 30.8.1934.
**Tammisaaren työväentalo** oli Tammisaaressa vuosina 1910–1974 ollut työväentalo.

Historiaa
---------

Tammisaaren työväenyhdistys perustettiin maaliskuun 19. päivänä vuonna 1902. Yhdistys oli kaksikielinen, ja se liittyi ensin Suomen ruotsalaiseen työväenliittoon, josta yhdistys erosi vuonna 1906 ja liittyi Suomen Sos.-dem puolueen jäsenjärjestöksi. Yhdistyksessä oli silloin 133 jäsentä. Jo helmikuussa 1903 yhdistys oli valinnut nelijäsenisen komitean hankkimaan omaa työväentaloa Tammisaareen.

Rakennus
--------

Muurari Mobergilta saatiin 1.maaliskuuta 1910 ostaa tontti Tammisaaren 6. kaupunginosasta Koivuniemenkadun varrelta. Vuonna 1927 suomenkielinen työväenyhdistys myi talonsa ruotsinkieliselle yhdistykselle ja lakkautti toimintansa. Uusi kaksikielinen Ekenäs Arbetarförening-Tammisaaren työväenyhdistys perustettiin 1927 yhteisen toiminnan jatkamiseksi. Yhteisin voimin talossa suoritettiin perusteellinen remontti vuonna 1928. Vuonna 1948 tehdyillä korjaus- ja muutostöillä laajennettiin tiloja talon eteisessä ja ravintolassa. 60-vuotisjuhlien jälkeen toiminta työväentalolla hiljeni, koska talon kunto oli heikentynyt. Niinpä rakennus päätettiin vuonna 1974 myydä Postilaitokselle, jolle tontti sijaintinsa puolesta oli erittäin sopiva Tammisaaren keskustassa. Kaupasta saaduilla varoilla yhdistys osti kaksi tonttia Ystadinkadulta. Tonteille valmistui vuonna 1977 vuokratalo. Rakennuksessa on 42 asuntoa sekä yhdistyksellä omat kokous- ja kerhotilat.

Toimintaa
---------

Ennen työväentalon valmistumista juhlia ja iltamia tansseineen pidettiin Palokunnantalossa ja kokoukset yksityisasunnoissa. Rakennuksen valmistuttua toiminta vilkastui. Vuonna 1962 yhdistys vietti 60-vuotisjuhlaansa uusitussa työväentalossaan. Puhujana oli Karl-August Fagerholm. Yhdistyksen toiminta alkoi tämän jälkeen hiljentyä vanhan työväentalon kunnon heikennyttyä. Mutta yhdistyksen toiminta jatkuu edelleen vuonna 1977 rakennetun vuokratalon alakerran toimintatiloissa.

Lähteet
-------

1. 1 2 3 4  *Työn ja aatteen talot. Työväentalojen historiaa Uudellamaalla*. Vihti: Uudenmaan Sosialidemokraattinen Piiri ry, 1997. ISBN 952-90-84-68-4.
**USS Hyman G. Rickover** (runkonumero SSN-709) oli Yhdysvaltain laivaston Los Angeles -luokan ydinsukellusvene. Se on nimetty amiraali Hyman G. Rickoverin mukaan.

Valmistus
---------

*Pääartikkeli: Los Angeles -luokka*
Alus tilattiin 10. joulukuuta 1973 General Dynamics Electric Boat Divisionilta Grotonista Connecticutista, missä köli laskettiin 24. heinäkuuta 1981. Se laskettiin vesille 27. elokuuta 1983 kumminaan amiraali Rickoverin puoliso Eleonore Ann Bednowicz Rickover ja liitettiin laivastoon 21. heinäkuuta 1984 ensimmäisenä päällikkönään Fredrik Spruitenburg.

Palvelus
--------

Koeajojen päätyttyä alus oli 6.–20. elokuuta 1984 asejärjestelmien kohdistuskokeissa, jolloin se vieraili Roosevelt Roadsissa Puerto Ricossa 10.–15. elokuuta ja Fredristed St. Croixissa Neitsytsaarilla 17.–20. elokuuta. Seuraavaksi alus läpäisi Mk48 torpedoammunnat 30. lokakuuta – 2. marraskuuta, mikä jatkui vierailulla Port Canaveralissa Floridassa 3.–7. marraskuuta. Vuoden lopun alus vietti New Londonin sukellusvenetukikohdassa.

Alus poistettiin palveluksesta 14. joulukuuta 2006.

Lähteet
-------

1. ↑  US Carriers - USS Hyman G. Rickover
2. ↑  DANFS - USS Hyman G. Rickover
**USS Jacksonville** (runkonumero SSN-699) oli Yhdysvaltain laivaston Los Angeles -luokan ydinsukellusvene. Alus on ensimmäinen nimeä kantanut ja on nimetty Floridan pohjoisosassa sijaitsevan Jacksonvillen kaupungin mukaan.

Valmistus
---------

*Pääartikkeli: Los Angeles -luokka*
Alus tilattiin 24. tammikuuta 1972 Electric Boat Companyltä (nykyisin General Dynamic Electric Boat Division) Grotonista Connecticutista, missä köli laskettiin 21. helmikuuta 1976. Se laskettiin vesille 18. marraskuuta 1978 kumminaan Charles E. Bennettin puoliso ja liitettiin laivastoon 16. toukokuuta 1981 ensimmäisenä päällikkönään Robert B. Wilkinson.

Palvelus
--------

Alus on osallistunut erilaisiin laivastoharjoituksiin ja on tehnyt muun muassa kaksi maailmanympäripurjehdusta vuosina 1982 ja 1985. Alus on partioinut Länsi-Atlantilla 1983, 1986, 1993 ja 1994, Välimerellä 1987 ja 1993.

Alus oli mukana Los Angeles -luokan aluksilla toteutetuissa lujuustesteissä, joiden seurauksena sille tehtiin kolme vuotta kestänyt modernisointi Norfolkin laivastontelakalla.

Alus poistettiin palveluksesta 26. kesäkuuta 2018.

Lähteet
-------

1. 1 2 3 4  US Carriers - USS Jacksonville

Aiheesta muualla
----------------

* Kuvia tai muita tiedostoja aiheesta **USS Jacksonville** Wikimedia Commonsissa
**USS Hogan** (runkonumero DD-178, DMS-6 ja AG-105) oli Yhdysvaltain laivaston Wickes-luokan hävittäjä, joka valmistui pian ensimmäisen maailmansodan päätyttyä. Alus muutettiin miinanraivaajaksi, jolloin sen runkonumeroksi tuli DMS-6.

Valmistus
---------

*Pääartikkeli: Wickes-luokka*
Yhdysvaltain laivasto tilasi aluksen San Franciscosta Kaliforniasta Union Iron Worksiltä, missä köli laskettiin 25. marraskuuta 1918. Alus laskettiin vesille 12. huhtikuuta 1919 kumminaan sisäministeri Franklin K. Lanen sisar ja Magnus A. Andersonin puoliso ja otettiin palvelukseen vielä samana vuonna 1. lokakuuta ensimmäisenä päällikkönään B. M. Williams.

Palvelus
--------

Koeajojen päätyttyä *Hogan* saapui 21. marraskuuta San Diegoon liittyen Tyynenmeren laivaston hävittäjiin. Alus purjehti 23. marraskuuta - 6. helmikuuta 1920 viirikkönsä mukana osallistuen sotaharjoituksiin, partiointiin, torpedoharjoituksiin sekä maalilaivana pitkin Kalifornian rannikkoa. Alus lähti 25. maaliskuuta Havaijille, jossa se oli kuukauden. Alus palasi viirikköönsä San Diegossa huhtikuun lopulla.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2  Dictionary of American Naval Fighting Ships (Arkistoitu – Internet Archive)
**USS Harlan County** (runkonumero LST-1196) oli Yhdysvaltain laivaston Newport-luokan maihinnousualus.

Valmistus
---------

*Pääartikkeli: Newport-luokka*
Alus tilattiin National Steel and Shipbuilding Corporationilta San Diegosta Kaliforniasta, missä köli laskettiin 7. marraskuuta 1970. Alus laskettiin vesille 24. heinäkuuta 1971 kumminaan Richard Capenin puoliso ja otettiin palvelukseen 8. huhtikuuta 1972 ensimmäisenä päällikkönään Vernon C. Smith.

Palvelus
--------

Palvelukseen oton jälkeen alus liitettiin Atlantin laivaston maihinnousujoukkoihin ja se läpäisi Panaman kanavan matkalla uuteen kotisatamaansa Little Creekiin Virginiaan. Seuraavina vuonsina alus osallistui erilaisiin harjoituksiin Yhdysvaltain itärannikolla ja Karibianmerellä sekä oli purjehduksilla Välimerellä.

Alus poistettiin palveluksesta 14. huhtikuuta 1995.

Espanjan laivasto
-----------------

Alus vuokrattiin Espanjalle, joka liitti sen laivastoonsa nimellä *Pizarro* (L42). Vuonna 1999 Yhdysvaltain hallitus myi aluksen Espanjalle, joka poisti sen palveluksesta 14. joulukuuta 2012. Joulukuussa 2013 ilmoitettiin aluksen mahdollisesta myynnistä Angolalle osana *Principe de Asturiaksen* myyntiä. Alusten myynti kuitenkin epäonnistui ja *Pizarro* myytiin romutettavaksi huhtikuussa 2016 noin miljoonalla dollarilla. Alus romutettiin toukokuusta marraskuuhun Cadizissa.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. 1 2  history.navy.mil
**Urjalankylän työväentalo** oli Urjalan kunnan Urjalankylässä sijainnut työväentalo. Se myytiin yksityisomistukseen vuonna 1962.

Historiaa
---------

Urjalankylän työväenyhdistys Kipinä perustettiin vuonna 1905. Yhdistys toimi alkuun vuokrahuoneissa, ja vuonna 1907 se osti riihen rakennustarpeiksi omaa taloa varten. Tontti saatiin ostettua vasta kaksi vuotta myöhemmin. Rakennustyöt tehtiin talkoilla. Lainaakin jouduttiin ottamaan yhdistyksen jäseniltä sekä Urjalan Säästöpankilta. Talon vihkiäisiä vietettiin syyskuussa 1910.

Sisällissodan aikaan talo oli takavarikossa, josta se vapautui vuonna 1919. Talossa tehtiin pieniä korjauksia, ja vuonna 1922 se vuokrattiin Urjalankylän kansakoulun käsityöpajaksi. Vuonna 1929 taloon hankittiin sähkövalo ja sen katto paikattiin.

Kesällä 1939 talo vuokrattiin Suomen Matto Oy:lle kahdeksi vuodeksi. Talon poisvuokrauksen ja sodan takia yhdistyksen oma toiminta oli tulevina vuosina vähäistä. Suomen Matto Oy irtisanottiin vuonna 1945, mutta päätös ei lopulta pitänyt, vaan talo tuli jälleen yhdistyksen omaan käyttöön vasta vuonna 1947. Vuonna 1962 talo tontteineen myytiin huutokaupalla yksityisomistukseen.

Lähteet
-------

1. 1 2 3  Pohjakallio, Lauri: *Lounaishämäläisiä työväentaloja. Julkaisussa Lounais-Hämeen kotiseutu- ja museoyhdistys Vuosikirja 68*. Forssa: Lounais-Hämeen kotiseutu- ja museoyhdistys, 1999.
**Nights in White Satin** on The Moody Blues -yhtyeen kappale, joka ilmestyi ensimmäistä kertaa vuonna 1967 *Days of Future Passed* -albumilla. Kappale ei ensi alkuun saanut kovin suurta suosiota, koska se oli kestoltaan sen ajan tyyliin epätavallisen pitkä (7 min 38 s). Kappale julkaistiin kuitenkin uudestaan vuonna 1972, jolloin se sai suuremman suosion, koska ihmiset olivat tottuneet pidempiin kappaleisiin. Se nousi Yhdysvalloissa toiselle sijalle singlelistalla ja myi kultaa. Britanniassa suosio oli vähäisempää ja singlen korkeimmaksi sijoitukseksi jäi yhdeksäs sija.

Kappale on yhtyeen kitaristi-laulaja Justin Haywardin 19-vuotiaana kirjoittama. Nimen kappale sai Haywardin kaverilta saamastaan lahjasta. Kappale itsessään kertoo kaihoisasta rakkaudesta.

Kappaleen lopussa oleva runo on yhtyeen rumpalin kirjoittama ja kosketinsoittajan lukema. Runon nimi on "Late Lament". Kappaleesta on kaksi lyhyempää versiota, joista kummastakin on poistettu orkesteri ja runo-osuus.

Muita versioita
---------------

* Eric Burdon and War (The Black Man's Burdon -albumi, 1970)
* Giorgio Moroder (Knights In White Satin -albumi, 1976)
* The Dickies (Dawn of the Dickies -albumi, 1979)
* Elkie Brooks (Pearls II -albumi, 1982)
* David Lanz (Skyline Firedance -albumi, 1992)
* Glenn Hughes (Music for the Divine -albumi, 2006)
* Declan Galbraith (Thank You -albumi, 2006)
* Il Divo (Siempre -albumi, 2006)
* Deodato (Deodato 2 -albumi, 1973)
* Sandra Cretu (Fading Shades -albumi, 1995)
* The Man-Eating Tree (Vine-albumi, 2010)

Lähteet
-------

Classic tracks: Justin Hayward talks Nights In White Satin *justinhayward.com*. Viitattu 6.7.2015. (englanniksi)
Kevyen liikenteen käsitteelle ei ole vastinparia edes Suomen toisella virallisella kielellä
**Kevyt liikenne** on suomalaisessa liikenteen käsitteistössä muodostettu kattokäsite, jolla tarkoitetaan yleensä kulkemista jalan, rullaluistimilla, potkulaudalla ja polkupyörällä sekä toisinaan mopolla, skootterilla, veneellä, kanootilla, hevosella ja hevosajoneuvolla. Käsitettä ei juurikaan tunneta Suomen ulkopuolella, eikä termille ole vastinetta muissa kielissä. Muualla käytetään osittain vastaavaa käsitettä "suojaamattomat tienkäyttäjät" (engl. *unprotected road users*, ruots. *oskyddade trafikanter*).

2010-luvulla kevyt liikenne -käsite on vähentänyt merkitystään suomalaisessa liikennesuunnittelussa, eikä sitä suositella käytettäväksi. Helsingissä määrittelemättömän kevyen liikenteen suunnittelu on lopetettu, ja kaupunki on siirtynyt eri kulkumuotojen huomioimiseen itsenäisinä yksiköinä liikennesuunnittelussa.

Liikennesuunnittelu
-------------------

Suomessa on liikennesuunnittelussa korostunut autoilun erottaminen muusta liikenteestä Ruotsissa 1960-luvulla kehitetyn ja sittemmin hylätyn SCAFT-mallin mukaisesti.

Vuonna 1997 mopoliikenteen osalta tapahtui liikennesäännöissä suuri muutos, kun mopoilu siirrettiin ensisijaisesti ajoradalle ja ainoastaan lisäkilvellä sallituksi pyörätiellä. Sittemmin useat kaupungit ovat siirtäneet mopot kokonaan ajoradalle poistamalla lisäkilvet pyöräteiltä. Oulussa muutos vähensi mopo-onnettomuuksia 60 prosenttia.

Nykyään jalankulku- ja pyöräliikenne on alettu ottaa huomioon erillisinä kulkumuotoina joissakin kaupungeissa. Myös valtakunnallisissa suunnitteluohjeissa jalankulku- ja pyöräliikenne käsitellään erillisinä liikkumismuotoina, joilla on erilaiset ominaisuudet ja tarpeet.

Lähteet
-------

1. ↑  Liikenneministeriö: Henkilöliikennetutkimus 1998 – 1999 (Arkistoitu – Internet Archive)
2. ↑  Vakuutusyhtiöiden liikenneturvallisuustoimikunta VALT: VALT-vuosiraportti 2012
3. ↑  TLL 53 § (Tieliikennelain 53 § suomeksi kuuluu "Kevyen liikenteen väylät" ja ruotsiksi "Leder för gång-, cykel- och mopedtrafik" eli kirjaimellisesti väylät jalankulku-, pyöräily- ja mopoliikenteelle) *finlex.fi*.
4. ↑  Pedestrians and Cyclists - Diagram & Summary (Arkistoitu – Internet Archive)
5. ↑  HE 180/2017 vp *www.eduskunta.fi*.  23.11.2017.  "Kevyen liikenteen tienkäyttäjäryhmät ovat moninaisia, minkä vuoksi kevyt liikenne käsitettä voidaan pitää vanhentuneena." Viitattu 10.2.2018.
6. ↑  Pyöräliikenteen suunnitteluohje (PDF) (Sivu 5) *Kuntek 6/2011*. Kuntatekniikan keskus.
7. ↑  Pyöräliikenteen suunnitteluohje - Pyöräliikenne.fi *Pyöräliikenne.fi*. Viitattu 30.3.2018.
8. ↑  The Paradigm of Urban- and Traffic Planning. A Study of SCAFT 1968, Precedents and Followers *publications.lib.chalmers.se*.  Arkistoitu 22.2.2015. Viitattu 22.2.2015.
9. ↑  HE 251/1996
10. ↑  Mopot siirrettiin autojen sekaan - onnettomuusmäärät romahtivat
11. ↑  Pyöräliikenne kaupungissa - kohti uusia periaatteita
12. ↑  Tulevaisuuden jalankulku- ja pyöräilyväyliä suunnitellaan liikennemuotokohtaisten ohjeiden avulla - Tulevaisuuden jalankulku- ja pyöräilyväyliä suunnitellaan liikennemuotokohtaisten ohjeiden avulla *Väylävirasto*. Viitattu 6.10.2020.
**Nigitsumaru** oli keisarillisen Japanin armeijan Akitsumaru-luokan maihinnousutukialus toisessa maailmansodassa.

Valmistus
---------

Nippon Kauiun KK tilasi risteilyaluksen Harima Shipbuildingilta Aioista. Sen köli laskettiin 10. maaliskuuta 1942 ja keisarillisen Japanin armeija lunasti aluksen muutettavaksi maihinnousutukialukseksi. Aluksen muutostyöt tilattiin Harimalta ja se laskettiin vesille 28. marraskuuta 1942 nimellä *Nigitsumaru*. Alus valmistui 30. maaliskuuta 1943. Telakalla aluksen savuhormien paikkaa siirrettiin, rakennettiin lentokansi ja asennettiin kaksi lentokoneiden käsittelyyn tarvittavaa nosturia. Alus aseistettiin kahdella kolmituumaisella ilmatorjuntatykillä ja kymmenellä kolmituumaisella kenttätykeistä muutetulla laivatykillä.

Aluksen takaosassa oli hissi, vaikkei sille rakennettu perinteistä lentokonekantta. Se kykeni kuljettamaan myös kaksikymmentä 12 metrin maihinnousualusta.

Palvelus
--------

*Nigitsumaru* saapui 12. huhtikuuta 1943 Ujinaan oletettavasti kuormaamaan ammuksia ja se lähti 1. huhtikuuta saapuen 27. huhtikuuta Palaulle, josta se lähti edelleen 1. toukokuuta Rabauliin. Alus kuljetti tämän jälkeen useaan otteeseen oletettavasti ampumatarvikkeita Palaulle.

Alus upposi 12. tammikuuta 1944 Yhdysvaltain laivaston sukellusvene *USS Haken* torpedoimana Okinawan lähistöllä. 574 sotilasta hukkui aluksen mukana.

Lähteet
-------

* Chesneau, Roger: *Aircraft Carriers of the World, 1914 to the Present - an illustrated encyclopedia*. Bristol: Brockhampton Press, 1998. ISBN 1-86019-87-5-9. (englanniksi)
* Gardiner, Robert (ed.): *Conway's All the World's Fighting Ships 1922-1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2  Chesneau, Roger s. 174
2. 1 2  Combined Fleet - Nigitsumaru

Aiheesta muualla
----------------

* Hylky
**The Wall Street Journal** (**WSJ**) on kansainvälinen päivittäin ilmestyvä taloussanomalehti, joka ilmestyy New Yorkissa. Siitä ilmestyy myös eurooppalainen ja aasialainen painos. Lehteä kustantaa Dow Jones & Company, jonka omistaa News Corp. 

*The Wall Street Journalin* historia ulottuu vuoteen 1889, jolloin Charles Dow, Edward Jones ja Charles Bergstresser perustivat sen. Lehden nimi tulee New Yorkin Manhattanilla sijaitsevan Wall Street -kadun mukaan. *The Wall Street Journalin* omistaa Rupert Murdoch, jonka luotsaama News Corporation osti lehden vuonna 2007 yli viidellä miljardilla dollarilla. Lehden pääkirjoitukset ovat poliittiselta linjaltaan konservatiivisia.

*The Wall Street Journal* on voittanut arvostetun Pulitzer-palkinnon 29 kertaa.

Lehden verkkopalvelu *The Wall Street Journal Online* on Internetin suosituimpia maksullisia uutispalveluja. Maksulliset verkkopalvelut ovat ylipäänsä harvinaisia suurten lehtien keskuudessa.

Yhdysvaltain myydyin päivälehti
-------------------------------

*The Wall Street Journal* oli lokakuussa 2009 Yhdysvaltain myydyin päivittäin ilmestyvä sanomalehti. Sen keskimääräinen päivittäinen (maanantai–perjantai) levikki oli tuolloin 2,02 miljoonaa. Se ohitti pitkään kärkipaikkaa hallussaan pitäneen *USA Todayn*, jonka levikki putosi ennätykselliset 17 prosenttia vuodesta 2008. *USA Todayn* 1,88 miljoonaa oli sen historian huonoin tulos. Lehti puolustautui olevansa vieläkin levikiltään suurin, jos vain painetut lehdet lasketaan. *The Wall Street Journalilla* oli 931 000 nettitilaajaa jo vuonna 2007, mutta ko. levikin tarkastuslukuihin voidaan laskea sääntöjen mukaan niistä vain osa. Kolmanneksi laajalevikkisin *The New York Times* ei julkaissut vuonna 2009 lukujaan samaan aikaan.

*The Wall Street Journal* oli ylipäänsä yksi harvoista vastavirtaan pyristelleistä lehdistä saavuttaen 12 000 lisätilaajaa ajanjaksolla huhtikuu–syyskuu 2009.

Lähteet
-------

1. 1 2 3 4 5 6 7 8 9  Vanacore, Andrew: The Wall Street Journal surpasses USA Today as top-selling US daily *Chicago Tribune*.  14.10.2009. Viitattu 15.10.2009. (englanniksi)
2. ↑  Ember, Sydney: Wall Street Journal Editorial Harshly Rebukes Trump *The New York Times*.  22.3.2017. Viitattu 26.10.2020. (englanniksi)
3. ↑  Bowden, John: Wall Street Journal editorial: Conservatives 'could live to regret' Trump emergency declaration *The Hill*.  1.11.2019. Viitattu 26.10.2020. (englanniksi)
4. ↑  Pullinen, Jussi: HS alkaa julkaista The Wall Street Journalin kirjoituksia *Helsingin Sanomat*.  1.3.2020. Viitattu 26.10.2020.
5. ↑  Hussman, Walter J.: ´How to Sink a Newspaper *The Wall Street Journal*.  7.5.2007. Viitattu 15.10.2009. (englanniksi)

Aiheesta muualla
----------------

* Kuvia tai muita tiedostoja aiheesta **The Wall Street Journal** Wikimedia Commonsissa

* *The Wall Street Journalin* kotisivut (englanniksi)
NäyteThe Washington PostEsittäjänä Yhdysvaltain merijalkaväen soittokunta.Äänitiedostojen kuunteluohjeet

**The Washington Post** on yhdysvaltalaisen John Philip Sousan säveltämä marssi vuodelta 1889. Sen sanotaan olevan Sousan toiseksi tunnetuin sävellys *Tähtilipun alla* -marssin jälkeen.

Sousa sävelsi marssin *The Washington Post* -sanomalehden järjestämän lasten kirjoituskilpailun palkintojenjakoseremoniaa varten vuonna 1889. Tilaisuuteen osallistui muun muassa Yhdysvaltain presidentti Benjamin Harrison ja uudesta marssista tuli välitön menestys. Se oli 1890-luvulla suosittu tanssimusiikkina, joka yhdistettiin tuolloiseen muotitanssiin two-stepiin. Joissain Euroopan maissa kaikkia two-step-tansseja alettiin kutsua *Washington Postiksi*. Sousan soittokunta esitti usein kiertuematkoillaan tätä marssia yleisön toivekappaleena.

Lähteet
-------

1. 1 2 3  Paul E. Bierley: "The Washington Post" (1889) (englanniksi) United States Marine Band. Viitattu 16.2.2020.
2. ↑  John Kelly: Here's the story behind Sousa's famous 'Washington Post March' (englanniksi) The Washington Post 14.6.2014. Viitattu 16.2.2020.
**S/S Vesta** oli suomalainen Suomen Höyrylaiva Oy:n rahtilaiva. Laiva kaatui ja upposi kovassa myrskyssä 15. tammikuuta 1945 Örskärin majakan lähellä ollessaan vehnälastissa matkalla Norrköpingistä Helsinkiin. 18 hengen miehistöstä pelastui kuusi.

Laiva oli rakennettu Willington Quay, Tyne Iron Shipbuilding Co Ltd:in telakalla Newcastlessa Englannissa vuonna 1889. Suomen sisällissodan aikana punaiset upottivat sen Mäntyluodon satamassa 18. huhtikuuta 1918, mutta laiva nostettiin ylös ja korjattiin.

Laivan pituus oli 66,45 metriä, leveys 9,60 metriä ja syväys 4,93 metriä. Kuollut paino oli 1 256 tonnia ja höyrykoneen teho 700 hevosvoimaa.

Suomen Höyrylaivalla oli myöhemmin vuosina 1952–1973 M/S Vesta -niminen moottorirahtilaiva, joka oli rakennettu 1952 Hollannissa.

Lähteet
-------

1. 1 2 3  Äänimeri-sivusto : Kuvia laivoista ja merenkulkijoista : Effoa : Vesta (Arkistoitu – Internet Archive)
2. ↑  Suomalainen laiva haaksirikkoutunut Ruotsin rannikolla - miehistöstä kymmenkunta kateissa, Laatokka, 16.01.1945 nro 12, s. 1, Kansalliskirjaston digitaaliset aineistot
3. ↑  Äänimeri-sivusto : Kuvia laivoista ja merenkulkijoista : Effoa : Vesta(2) (Arkistoitu – Internet Archive)